[pic] | EURÓPAI BIZOTTSÁG |

Brüsszel, 2010.12.22.

COM(2010) 772 végleges

2010/0372 (COD)

Javaslat:

AZ EURÓPAI PARLAMENT ÉS A TANÁCS RENDELETE

a 378/2007/EK tanácsi rendeletnek a közös agrárpolitika keretébe tartozó közvetlen kifizetések önkéntes modulációjának végrehajtására vonatkozó szabályok tekintetében történő módosításáról

INDOKOLÁS

A JAVASLAT HÁTTERE

Hozzáigazítás az Európai Unió működéséről szóló szerződéshez (EUMSz.):

Az Európai Unió működéséről szóló szerződés (a Szerződés) különbséget tesz a Bizottság részére átruházott hatáskörök között aszerint, hogy a Szerződés 290. cikkének (1) bekezdésében megállapítottak szerint a jogalkotási aktusok egyes nem alapvető rendelkezéseit kiegészítő, illetve módosító általános hatályú nem jogalkotási aktusok (felhatalmazáson alapuló jogi aktusok) elfogadására, vagy a Szerződés 291. cikkének (2) bekezdésében előírt, kötelező erejű uniós jogi aktusok (végrehajtási aktusok) végrehajtására vonatkozó egységes feltételek elfogadására vonatkoznak-e.

A felhatalmazáson alapuló jogi aktusok esetében a jogalkotó felhatalmazza a Bizottságot, hogy kvázi jogalkotási intézkedéseket fogadjon el. A végrehajtási aktusok esetében ettől lényegesen eltérő körülmények állnak fenn. Az Európai Unió kötelező erejű jogi aktusainak végrehajtásáért mindenekelőtt a tagállamok felelnek. Mindazonáltal amennyiben a jogalkotási aktus alkalmazása egységes végrehajtási feltételeket tesz szükségessé, akkor a Bizottság felhatalmazást kap arra, hogy elfogadja ezeket az aktusokat.

A 378/2007/EK rendeletnek a Szerződés új szabályaihoz történő hozzáigazítása a jelenlegi bizottsági végrehajtási hatáskörök új filozófiáján alapuló besorolás szerint történik. A besorolás azt mutatta, hogy az e rendelet alapján a Bizottságra ruházott valamennyi hatáskör végrehajtási aktusok elfogadására vonatkozik.

Ezt követően javaslattervezet készült a 378/2007/EK rendelet módosítására. Az általános elveket, a számítási módszereket, a regionális alkalmazást és a modulációval érintett összegek felhasználását a jogalkotó határozza meg.

A Szerződés 291. cikkének megfelelően a tagállamok felelnek a jogalkotó által létrehozott rendszer végrehajtásáért. Azonban szükségesnek tűnik biztosítani az önkéntes modulációs rendszer egységes végrehajtását. A jogalkotó ezért a Szerződés 291. cikke (2) bekezdésének megfelelően hatásköröket ruház a Bizottságra az önkéntes modulációból származó nettó összegek meghatározására (4. cikk (1) bekezdés), valamint az önkéntes modulációnak a vidékfejlesztési programozásba történő integrációjára (6.cikk a) pont) és az önkéntes modulációhoz kapcsolódó pénzgazdálkodásra vonatkozó részletes szabályok elfogadására (6. cikk b) pont).

KONZULTÁCIÓ AZ ÉRDEKELTEKKEL; HATÁSVIZSGÁLAT

- Konzultáció az érdekeltekkel

- Szakértői vélemények összegyűjtése és felhasználása

Az érdekelt felekkel folytatott konzultációra és külső szakértők bevonására nem volt szükség.

- Hatásvizsgálat

Hatásvizsgálatra nincs szükség.

A JAVASLAT JOGI ELEMEI

- A javaslat összefoglalása

A Bizottság felhatalmazáson alapuló és végrehajtási hatásköreinek azonosítása a 378/2007/EK tanácsi rendeletben, valamint az ezen hatásköröknek megfelelő jogi aktusok elfogadásához szükséges eljárás rögzítése.

- Jogalap

Az Európai Unió működéséről szóló szerződés 43. cikke.

- A szubszidiaritás elve

A javaslat megfelel a szubszidiaritás elvének.

- Az arányosság elve

A javaslat megfelel az arányosság elvének.

- A jogi aktus típusának megválasztása

Javasolt aktus: európai parlamenti és tanácsi rendelet. Más jogi aktus nem felelne meg a következők miatt: rendelet csak rendelettel módosítható.

KÖLTSÉGVETÉSI VONZATOK

Ennek az intézkedésnek nincsenek további, az uniós költségvetést érintő vonzatai.

2010/0372 (COD)

Javaslat:

AZ EURÓPAI PARLAMENT ÉS A TANÁCS RENDELETE

a 378/2007/EK tanácsi rendeletnek a közös agrárpolitika keretébe tartozó közvetlen kifizetések önkéntes modulációjának végrehajtására vonatkozó szabályok tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 43. cikke (2) bekezdésére,

tekintettel a Bizottság javaslatára[1],

a jogalkotási aktus tervezetének a nemzeti parlamenteknek való továbbítását követően,

tekintettel az Európai Gazdasági és Szociális Bizottság véleményére[2],

tekintettel a Régiók Bizottságának véleményére[3],

rendes jogalkotási eljárás keretében,

mivel:

1. A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendeletben meghatározott közvetlen kifizetések önkéntes modulációjára vonatkozó részletes szabályok megállapításáról szóló, 2007. március 27-i 378/2007/EK tanácsi rendelet[4] hatásköröket ruház a Bizottságra az említett rendelet egyes rendelkezéseinek végrehajtása érdekében.

2. A Lisszaboni Szerződés hatálybalépésének következményeként a 378/2007/EK rendelet szerint a Bizottságra ruházott hatásköröket indokolt az Európai Unió működéséről szóló szerződés (a Szerződés) 290. és 291. cikkéhez igazítani.

3. A közvetlen kifizetések önkéntes modulációjának az összes tagállamban egységesen történő végrehajtása érdekében a Bizottságnak indokolt hatáskörrel rendelkeznie ahhoz, hogy a Szerződés 291. cikkével összhangban végrehajtási aktusokat fogadjon el. Amennyiben az előírások kifejezetten másként nem rendelkeznek, a Bizottság a szóban forgó végrehajtási aktusokat a(z) …-ról/-ről szóló XX/XXXX/EU európai parlamenti és tanácsi rendelet rendelkezéseivel összhangban fogadja el [ a jelenleg az Európai Parlament és a Tanács általi megvitatás tárgyát képező, az EUMSz. 291. cikkének (3) bekezdésében említett ellenőrzési mechanizmusokra vonatkozó rendelet elfogadását követően kerül kiegészítésre ].

4. Az önkéntes moduláció hatékony végrehajtásának biztosítása érdekében a Bizottságnak végrehajtási aktusok segítségével meg kell határoznia az önkéntes moduláció alkalmazásából származó nettó összegeket. A tervezett végrehajtási aktusok természeténél fogva a Bizottságnak ezeket az aktusokat bizottság segítsége nélkül kell elfogadnia.

5. Ugyanebből az okból a Bizottságot fel kell hatalmazni végrehajtási aktusok elfogadására az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról szóló, 2005. szeptember 20-i 1698/2005/EK tanácsi rendelet[5] 91 c . cikkével létrehozott vidékfejlesztési bizottság segítségével, az önkéntes modulációnak a vidékfejlesztési programozásba történő integrációjának biztosítása érdekében. A Bizottságot ezenfelül fel kell hatalmazni végrehajtási aktusok elfogadására a közös agrárpolitika finanszírozásáról szóló, 2005. június 21-i 1290/2005/EK tanácsi rendelet[6] 42 d . cikke (1) bekezdésével létrehozott, mezőgazdasági alapok bizottságának segítségével, az önkéntes modulációra vonatkozó pénzgazdálkodás biztosítása érdekében.

6. Ezért a 378/2007/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

A 378/2007/EK rendelet a következőképpen módosul:

7. A 4. cikk (1) bekezdésében a bevezető mondat helyébe a következő szöveg lép:

„Az önkéntes moduláció alkalmazásából származó nettó összegeket a Bizottság állapítja meg végrehajtási aktusok révén, bizottság segítsége nélkül, az alábbiak alapján:”

8. A 6. cikk helyébe a következő szöveg lép:

„6. cikk

(1) A Bizottság az 1698/2005/EK rendelet 91 c . cikkében említett eljárással összhangban végrehajtási aktusok révén rendelkezéseket fogad el az önkéntes modulációnak a vidékfejlesztési programozásba történő integrációjára vonatkozóan.

(2) A Bizottság az 1290/2005/EK rendelet 42 d . cikke (3) bekezdésében említett eljárással összhangban végrehajtási aktusok révén különös rendelkezéseket fogad el az önkéntes modulációra vonatkozó pénzgazdálkodásra vonatkozóan.”

2. cikk

Ez a rendelet az Európai Unió Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

az Európai Parlament részéről a Tanács részéről

PÉNZÜGYI KIMUTATÁS | AGRI/I.1-D/852099(MB/tm) 6.15.2010.1 |

DÁTUM: 2010/11/03 |

1. | KÖLTSÉGVETÉSI SOR: 05 03 Közvetlen támogatások 05 04 Vidékfejlesztés | ELŐIRÁNYZATOK: |

2. | CÍM: Javaslat: az Európai Parlament és a Tanács rendelete a 378/2007/EK tanácsi rendeletnek a közös agrárpolitika keretébe tartozó közvetlen kifizetések önkéntes modulációjának végrehajtására vonatkozó szabályok tekintetében történő módosításáról |

3. | JOGALAP: Az Európai Unió működéséről szóló szerződés (EUMSz.) 43. cikke |

4. | CÉLKITŰZÉSEK: A Bizottság 378/2007/EK tanácsi rendeletben meghatározott végrehajtási hatásköreinek hozzáigazítása az Európai Unió működéséről szóló szerződés (EUMSz.) 290. és 291. cikke által az átruházott hatáskörök és a végrehajtási hatáskörök tekintetében bevezetett megkülönböztetéshez. |

5. | PÉNZÜGYI KIHATÁSOK | 12 HÓNAPOS IDŐSZAK (millió EUR) | FOLYÓ PÉNZÜGYI ÉV 2010 (millió EUR) | KÖVETKEZŐ PÉNZÜGYI ÉV 2011 (millió EUR) |

5.0 | KIADÁSOK - AZ EK-KÖLTSÉGVETÉS TERHÉRE (VISSZATÉRÍTÉSEK/INTERVENCIÓK) - A NEMZETI HATÓSÁGOK - EGYÉB | - | - | - |

5.1 | BEVÉTELEK - AZ EK SAJÁT FORRÁSAI (ILLETÉKEK/VÁMOK) - NEMZETI SZINTŰ BEVÉTELEK | - | - | - |

2010 | 2011 | 2012 | 2013 |

5.0.1 | BECSÜLT KIADÁSOK | - | - | - | - |

5.1.1 | BECSÜLT BEVÉTELEK | - | - | - | - |

5.2 | SZÁMÍTÁS MÓDJA: - |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? | IGEN/NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? | IGEN/NEM |

6.2 | SZÜKSÉG LESZ-E PÓTKÖLTSÉGVETÉSRE? | IGEN/NEM |

6.3 | SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? | IGEN/NEM |

ÉSZREVÉTELEK: A javaslat célja a Bizottság 378/2007/EK tanácsi rendeletben meghatározott hatásköreinek hozzáigazítása az Európai Unió működéséről szóló szerződés (EUMSz.) 290. és 291. cikke által az átruházott hatáskörök és a végrehajtási hatáskörök tekintetében bevezetett megkülönböztetéshez. A javaslat nem jelent változást a közösségi költségvetésre nézve. |

[1] HL C […], […], […] o.

[2] HL C […], […], […] o.

[3] HL C […], […], […] o.

[4] HL L 95., 2007.4.05., 1. o.

[5] HL L 277., 2005.10.21., 1. o.

[6] HL L 209., 2005. 8.11., 1. o.